Se indslaget her I Tranum nær Brovst er der juletræer - masser af juletræer. Og vil du have et med hjem, skal du fælde det selv. Den oplevelse var der mange nordjyder, der tog imod søndag, og så er kunsten jo at finde det rigtige. - Der har været flere, der vil fælde selv i den her weekend, men det har nok også noget at gøre med vejret, lyder det fra Hans Jørgen Andersen, der søndag stod for at udlåne save til de eventyrlystne nordjyder, der ville i juletræs-skoven. - Det er en tradition. Vi plejer at vælge vores træ selv, gå en tur i sjoven og så tage hjem og få gløgg og æbleskiver, fortæller Lene Larsen fra Aabybro, der var taget til Tranum med sin familie.

Referat:
Man kan finde sit juletræ på to måder: Fældet, godkendt og indpakket eller i fuldt flor med masser af jordforbindelse. Søndag var mange nordjyder ude for at gøre det sidste.